**qarTul-amerikuli universitetis**

**akademiuri sabWos 2013 wlis 11 სექტემბრის**

**#4 dadgenilebis**

**danarTi 1**

**ქართულ-ამერიკული უნივერსიტეტის ხარისხის უზრუნველყოფის სამსახურის**

**დ ე ბ უ ლ ე ბ ა**

1. **ზოგადი დებულებანი**
	1. ქართულ-ამერიკული უნივერსიტეტის ხარისხის უზრუნველყოფის სამსახური წარმოადგენს ქაუ-ს სტრუქტურულ ერთეულს, რომელიც თავის საქმიანობას წარმართავს `უმაღლესი განათლების შესახებ~ საქართველოს კანონის, ქაუ-ს დებულების, წინამდებარე დებულებისა და საქართველოს კანონმდებლობის შესაბამისად;
	2. დებულება განსაზღვრავს ქართულ-ამერიკული უნივერსიტეტის ხარისხის უზრუნველყოფის სამსახურის სტრუქტურას, საქმიანობის ძირითად მიმართულებებსა და ფუნქციებს.

1. **ქაუ-ს ხარისხის უზრუნველყოფის სამსახურის სტრუქტურა**
	1. ქაუ-ს ხარისხის უზრუნველყოფის სამსახურს ხელმძღვანელობს ხარისხის უზრუნველყოფის სამსახურის უფროსი;
	2. ხარისხის უზრუნველყოფის სამსახურის უფროსი შეიძლება იყოს უნივერსიტეტის სრული ან ასოცირებული პროფესორი, რომელსაც თანამდებობაზე ნიშნავს უნივერსიტეტის პრეზიდენტი.
2. **ქაუ-ს ხარისხის უზრუნველყოფის სამსახურის საქმიანობის ძირითადი მიმართულებები**
	1. საერთაშორისო საგანმანათლებლო სივრცესთან უნივერსიტეტის ინტეგრაცია;
	2. ბოლონიის პროცესის პრინციპების განხორციელება;
	3. უნივერსიტეტის ფარგლებში სტუდენტთა უფლებების დაცვისა და სასწავლო პროცესში მათი ინტერესების გათვალისწინების მიზნით უნივერსიტეტის სტუდენტური თვითმმართველობის ორგანოებთან მჭიდრო თანამშრომლობა;
	4. ხარისხის კონტროლის გამჭვირვალე კრიტერიუმებისა და მათი უზრუნველყოფის მეთოდოლოგიის ჩამოსაყალიბებლად საქართველოში და საზღვარგარეთ არსებულ უმაღლეს საგანმანათლებლო დაწესებულებების შესაბამის სამსახურებთან თანამშრომლობა.
3. **ქაუ-ს ხარისხის უზრუნველყოფის სამსახურის ფუნქციები**
	1. სწავლების ხარისხის მაღალი დონის უზრუნველყოფა;
	2. სწავლის, სწავლებისა და შეფასების თანამედროვე მეთოდების (მოდულები, საკრედიტო სისტემები და ა.შ.) დანერგვა;
	3. საგანმანათლებლო პროგრამის თვითშეფასების ინსტიტუციური/შიდა სისტემის დანერგვა, ამოქმედება, მართვა;
	4. უნივერსიტეტში მიმდინარე სასწავლო და კვლევითი პროცესების სისტემატური შეფასება;
	5. ხარისხის კონტროლის კრიტერიუმებისა და მათი გამოყენების მეთოდოლოგიის განსაზღვრა;
	6. მობილობის ფარგლებში სტუდენტთა კონტიგენტის მოძრაობის კონტროლი;
	7. უნივერსიტეტის აკადემიური პერსონალის კვალიფიკაციის ამაღლების ხელშეწყობა;
	8. განათლების ხარისხის გაუმჯობესებისა და კონტროლის პროცესში უნივერსიტეტის ჩართვის ხელშეწყობა;
	9. სახელმწიფო საგანმანათლებლო დაწესებულებებთან მჭიდრო თანამშრომლობა;
	10. უნივერსიტეტის მომზადება ავტორიზაციისა და აკრედიტაციისათვის.

1. **საგანმანათლებლო პროგრამის თვითშეფასების სისტემა**
	1. ხარისხის უზრუნველყოფის სამსახური სისტემატურად ახორციელებს საგანმანათლებლო პროგრამების განახლებას, განათლების საერთაშორისო სტანდარტებთან და ეროვნული ბაზრის მოთხოვნებთან მათი შესაბამისობაში მოყვანას;
	2. სამსახური აყალიბებს საგანმანათლებლო პროგრამების თვითშეფასების სისტემას;
	3. საგანმანათლებლო პროგრამაში შემავალი ყოველი სასწავლო კურსის დასრულების შემდეგ ხარისხის უზრუნველყოფის სამსახური ადგენს და სტუდენტებს შესავსებად ურიგებს ამ სასწავლო კურსის შეფასების კითხვარს. გამოკითხვის შედეგების, აგრეთვე, სასწავლო კურსში სტუდენტთა აკადემიური მოსწრების გათვალისწინებით, სამსახური შეიმუშავებს რეკომენდაციებს სასწავლო კურსის სილაბუსის სრულყოფისათვის;
	4. საგანმანათლებლო პროგრამის დასრულების შემდეგ სამსახური აფასებს, მიღწეულ იქნა თუ არა საგანმანათლებლო პროგრამით გათვალისწინებული შედეგი და შეიძინა თუ არა სტუდენტმა შესაბამისი ზოგადი და დარგობრივი უნარ-ჩვევები;
	5. დეკანების მოადგილეების მიერ დასაქმებულ კურსდამთავრებულთა მონიტორინგის შედეგად მიწოდებულ ინფორმაციას ხარისხის უზრუნველყოფის სამსახური ითვალისწინებს საგანმანათლებლო პროგრამების გაუმჯობესებისას;
	6. ქაუ-ს ხარისხის უზრუნველყოფის სამსახური ახორციელებს მუდმივ კოორდინირებასა და თანამშრომლობას უცხოურ და საქართველოში მოქმედი საგანმანათლებლო დაწესებულებების შესაბამის სამსახურებთან საგანმანათლებლო პროგრამების თვითშეფასების სისტემის გაუმჯობესებისა და მაღალი სტანდარტის უზრუნველსაყოფად.

1. **დასკვნითი დებულებანი**
	1. დებულება ძალაშია აკადემიური საბჭოს მიერ მისი დამტკიცების მომენტიდან;
	2. დებულება ძალას კარგავს აკადემიური საბჭოს მიერ ახალი დებულების დამტკიცების შემთხვევაში.